**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL HUMANITARINĖS PAGALBOS SUTEIKIMO“**

**Sprendimo projekto esmė, tikslai ir uždaviniai.**

Gauti Savivaldybės tarybos pritarimą skirti humanitarinę pagalbą Ukrainai.

**2. Projekto rengimą paskatinusios priežastys ir kuo remiantis parengtas sprendimo projektas.**

Priežastys:

1. Rusijos Federacijos 2022-02-24 pradėti kariniai veiksmai Ukrainoje,
2. 2022 m. kovo 21 d. gautas Lietuvos Respublikos Garbės konsulato Odesoje prašymas Nr. 2103-22/01 suteikti humanitarinę pagalbą Ukrainai, perduodant transporto priemones Ukrainos organizacijai „Help Ukraine! Center“ (HELPUKRAINE.CENTER).

3. 2022-03-22 gauta Lietuvos Respublikos užsienio reikalų ministerijos rekomendacija teikti humanitarinę pagalbą Ukrainai.

4. 2022 m. kovo 22 d. Vystomojo bendradarbiavimo ir humanitarinės pagalbos teikimo komisijos protokolu Nr. ADM1-.

Šiuo Savivaldybės tarybos sprendimu, kaip humanitarinė pagalba, būtų perduodamas Savivaldybei priklausantis turtas, tai yra dvi transporto priemonės: autobusas „Neoplan“ ir mikroautobusas „Mercedes Benz“ (buvęs greitosios automobilis). Taip pat būtų suteiktas leidimas savivaldybės VšĮ Klaipėdos greitosios medicininės pagalbos stočiai perduoti jai priklausantį greitosios medicininės pagalbos automobilį „Renault Master“.

1. Nurodytas turtas, kaip humanitarinė pagalba, perduodamas neatlygintinai Ukrainos organizacijai „Help Ukraine! Center“ (HELPUKRAINE.CENTER), kurios pagrindinė veikla humanitarinės pagalbos priėmimas ir skirstymas Ukrainoje. Ukrainos vicepremjerės, Laikinai okupuotų teritorijų reintergacijos ministrės Irynos Vereshchuk raštu yra patvirtinama, kad nurodyta organizacija bendradarbiauja su Ukrainos vyriausybe dėl humanitarinės pagalbos tiekimo ir skirstymo Ukrainoje.

**3. Kokių rezultatų laukiama.**

Pritarus sprendimo projektui, Klaipėdos miesto savivaldybė galėtų suteikti humanitarinę pagalbą karo niokojamai Ukrainai.

**4. Sprendimo projekto rengimo metu gauti specialistų vertinimai.**

Neigiamų specialistų išvadų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimui įgyvendinti.**

Bendra transporto priemonių likutinė vertė 2022-01-01 – 12 748,28 Eur.

**7. Galimos teigiamos ir neigiamos sprendimo priėmimo pasekmės.**

Pritarus pateiktam sprendimo projektui, bus suteikta humanitarinė pagalba Ukrainai. Neigiamų sprendimo priėmimo pasekmių nenumatoma.

PRIDEDAMA:

1. 2022 m. kovo 21 d. gautas Lietuvos Respublikos Garbės konsulato Odesoje prašymas Nr. 2103-22/01, 1 lapas;
2. 2022-03-22 gauta Lietuvos Respublikos užsienio reikalų ministerijos rekomendacija teikti humanitarinę pagalbą Ukrainai, 1 lapas;
3. 2022 m. kovo 2 d. Vystomojo bendradarbiavimo ir humanitarinės pagalbos teikimo komisijos protokolą Nr. ADM1-94, 1 lapas;
4. Ukrainos vicepremjerės, Laikinai okupuotų teritorijų reintergacijos ministrės Irynos Vereshchuk raštas, 1 lapas.

Turto valdymo skyriaus vedėjas Edvardas Simokaitis